OpenLLM-France/wikimedia huggingface dataset:
# María Dolores Norte Gómez

María Dolores Norte Gómez és la primera dona que va obtenir el títol d'Enginyera de Mines a Espanya.

## Trajectòria professional

María Dolores Norte Gómez pertany al grup d'universitàries que van iniciar estudis en enginyeries en el curs 1968-69 i va ser la primera que va aconseguir titular-se com a Enginyera de Mines per l'Escola Tècnica Superior d'Enginyers de Mines de Madrid, Universitat Politècnica de Madrid l'any 1974, amb l'especialització en Energia i Combustibles. El fet de ser la primera dona enginyera de mines va tenir una gran volada en el seu moment, i va arribar a aparèixer en diversos mitjans de comunicació i rebent el títol de mans de l'aleshores Princesa Sofia. Després de la seva llicenciatura va continuar els seus estudis cursant un Màster en “Seguretat de Reactors Nuclears “ en el Massachusetts Institute of Technology (M.I.T.), Boston, (USA), durant l'any 1982. Més tard va iniciar els seus estudis de doctorat a l'Escola Tècnica Superior d'Enginyers de Mines de Madrid a partir de 1984.
En la dècada dels noranta inicia un Màster sobre Avaluació i Correcció d'Impactes Ambientals, en l'Institut Tecnològic Geominer d'Espanya. I més tard es forma com a Auditora Interna de Sistemes de Qualitat Certificada per l'Empresa Lloyds Register.
Abans de finalitzar els seus estudis va entrar com a becària en la emprtesa Tècniques Reunides S.A dins de l'Agrupació d'Interès Econòmic d'Empresaris Agrupats. (A. I. I.), on ha arribat a exercir els càrrecs de Gerent i Directora de Projectes Energètics tant nacionals com a internacionals.

## Publicacions

Al llarg de la seva trajectòria professional, al no dedicar-se a la docència ni exclusivament a la recerca, ha dut a terme poques publicacions, de les quals destaquem:
* Mi experiencia del Curso de Gestión y Dirección de Proyectos con la empresa Dirección de Proyectos Europeos (DPE). Industria y minería, ISSN 1137-8042, Nº. 392, 2012, págs. 30-31
* Algo está cambiando en la energía nuclear. Industria y minería, ISSN 1137-8042, Nº. 376, 2008, págs. 39-45

## Referències

* 1 2 3 4 5 María Dolores Norte Gómez Colegio Oficial de Minas del Centro de España Arxivat 2020-10-28 a Wayback Machine. Consulta 12 de gener de 2017
* ↑ Así son las ingenieras españolas. El mundo.es Consulta 12 de gener de 2017
* ↑ La Princesa de España entregó el título a la primera española ingeniera de minas. ABC.es Consulta 12 de gener de 2017
* ↑ María Dolores Norte Gómez Dialnet. Consulta 12 de gener del 2017

## Enllaços externs

* Elles poden. Dolores Nord, una pionera en l'Enginyeria de Mines a Espanya. rtve.es 6 de febrer de 2013
# Mas del Musurt

El Mas del Musurt és un mas situat al municipi de Conesa a la comarca catalana de la Conca de Barberà.

## Referències

* ↑ «Mas del Musurt | enciclopèdia.cat». [Consulta: 20 novembre 2021].
# Matti Breschel

Matti Breschel (Ballerup, 31 d'agost de 1984) és un ciclista danès, professional des del 2005. Amb una bona punta de velocitat destaca com a esprintador.
El 2005, el primer any com a professional, Breschel finalitza en 2a posició al Tour de Qatar i 3r al Campionat de Dinamarca en ruta. El 2006 va ser un mal any, ja que una caiguda durant la disputa de l'esprint de la Driedaagse van West-Vlaanderen, al mes de març, va provocar-li una fractura de dues vèrtebres, cosa que va fer que passés la major part de l'any recuperant-se. Cal esperar el 2007 per veure la seva primera victòria com a professional en una etapa de la Volta a Dinamarca.
El 2008, després d'aconseguir algunes victòries en proves menors, a l'agost va acabar segon al Campionat nacional en ruta, sols superat per Nicki Sørensen. Al setembre va aconseguir una etapa a la Volta a Espanya i a finals d'octubre la 3a posició i medalla de bronze al Campionat del Món de ciclisme, per darrea dels italians Alessandro Ballan i Damiano Cunego.

## Palmarès

* 2002
** 1r als Tres dies d'Axel
* 2004
** 1r al Giro del Canavese
** Vencedor d'una etapa del Circuit de les Ardenes
* 2007
** Vencedor d'una etapa de la Volta a Dinamarca
** Vencedor d'una etapa de la Volta a Irlanda
* 2008
** 1r al Commerce Bank International Championship
** Vencedor d'una etapa a la Volta a Espanya
** Vencedor d'una etapa de la Ster Elektrotoer
** Vencedor de 2 etapes de la Volta a Dinamarca
** 3r al Campionat del Món de ciclisme
* 2009
** Campió de Dinamarca de ciclisme en ruta
** Vencedor d'una etapa de la Volta a Catalunya
** Vencedor d'una etapa de la Volta a Luxemburg
** Vencedor d'una etapa de la Volta a Suïssa
** Vencedor d'una etapa de la Volta a Dinamarca
* 2010
** 1r a A través de Flandes
** Vencedor d'una etapa de la Volta a Dinamarca
* 2012
** Vencedor d'una etapa a la Volta a Burgos
* 2013
** Vencedor de 2 etapes de la Volta a Dinamarca
* 2014
** 1r a la Volta a Luxemburg vencedor de 2 etapes
* 2015
** Vencedor de 2 etapes de la Volta a Dinamarca

### Resultats a la Volta a Espanya

* 2008. 82è de la classificació general. Vencedor d'una etapa
* 2009. 68è de la classificació general
* 2011. Abandona (6a etapa)
* 2012. 159è de la classificació general

### Resultats al Giro d'Itàlia

* 2007. 120è de la classificació general
* 2013. No surt (12a etapa)
* 2019. Abandona (4a etapa)

### Resultats al Tour de França

* 2010. 142è de la classificació general
* 2016. Abandona (14a etapa)

## Referències

* ↑ Injured Breschel blames McEwen a cyclingnews.com (6 de març de 2006)

## Enllaços externs

* (danès) Web oficial de Matti Breschel Arxivat 2008-05-07 a Wayback Machine.
* Fitxa de Matti Breschel a sitiodeciclismo.net
* Fitxa de Matti Breschel a procyclingstats.com
# Matti Kurikka

Matti Kurikka (Tuutari, Finlàndia, 24 de gener de 1863 - Westerly, Rhode Island, Estats Units, 4 d'octubre de 1915) va ser un periodista finlandès, teòsof i socialista utòpic.

## Biografia

Kurikka va ser l'editor del diari Työmies entre 1897 i 1899. El 1908 Kurikka va comprar el diari Wiipurin Sanomat. Com a editor de Wiipurin Sanomat, Kurikka va ser inicialment influenciat pel moviment polític dels joves finlandesos, després es va dirigir cap al socialisme cristià. Kurikka es va traslladar a l'Amèrica del Nord l'any 1900 i va fundar el diari Aika, el primer diari fino-canadenc.
El 1901 Kurikka va ajudar a establir Sointula, una colònia insular utòpica a l'illa de Malcolm, a la Columbia Britànica, basada en principis cooperatius. Sointula es va dissoldre com a colònia utòpica el 1905 després de dificultats financeres i un incendi devastador, però va continuar com a comunitat basada en la pesca i la tala. Kurikka havia intentat fundar comunitats utòpiques a Chillagoe, Queensland, Austràlia i al Canadà abans de Sointula.

## Referències

* ↑ Toivo Leini. «Henkilökuvia: Matti Kurikka -kirjailija» (en finès). Association culturelle d'Ingrie (Inkerin kulttuuriseura). [Consulta: 8 setembre 2015].

## Enllaços externs

* Biography at the Dictionary of Canadian Biography Online
# Maurice Raynal

Maurice Raynal, nascut el 1884 a París i mort el 18 de setembre de 1954 a París, fou un crític d'art francès, conegut per haver sigut un dels principals promotors del cubisme. Entre les seves publicacions més destacades es troben (en francès): Essai de Définition de la Peinture Cubiste (1912) Quelques Intentions du Cubisme, l'Effort Moderne, (1919), Picasso, (1921), Juan Gris et la métaphore plastique, (1923) o l'assaig Histoire de la peinture moderne de Baudelaire à Bonnard, de 1949

## Bibliografia

* David Raynal, Maurice Raynal – La Bande à Picasso, éd. Ouest-France, 2008, ISBN 978-2-7373-4612-5
# Maurice Quentin

Maurice Quentin (Maizières-lès-Metz, 2 de juny de 1920 - Colpo, 19 d'abril de 2013) va ser un ciclista francès que fou professional entre 1945 i 1959. En el seu palmarès destaca, per damunt de tot, una victòria d'etapa al Tour de França de l'any 1953.

## Palmarès

* 1945
** 1r del Gran Premi del Desembarcament Nord
* 1946
** 1r del Gran Premi del Courrier Picard
* 1947
** 1r del Tour de Calvados
** 1r a Nouan-le-Fuzelier
** Vencedor d'una etapa al Tour de Lorena
* 1949
** 1r a la París-Clermont Ferrand
** 1r del Tour de Calvados
* 1950
** 1r a Pont-l'Abbé
* 1952
** 1r als Boucles del Sena
* 1953
** 1r del Circuit dels 2 Clochers
** Vencedor d'una etapa al Tour de França
* 1956
** 1r a Lannion
* 1957
** 1r del Premi de Sant Joan a La Couronne
** 1r del Circuit dels Alts Vosges
** 1r del Gran Premi d'Espéraza

### Resultats al Tour de França

* 1950. Abandona (6a etapa)
* 1951. Abandona (4a etapa)
* 1952. 34è de la classificació general
* 1953. 31è de la classificació general i vencedor d'una etapa
* 1954. 28è de la classificació general
* 1955. 11è de la classificació general
* 1956. 25è de la classificació general
* 1958. Abandona (21a etapa)

### Resultats a la Volta a Espanya

* 1958. Abandona

## Referències

* ↑ «L'ancien cycliste Maurice Quentin est décédé», 21 avril 2013.
* ↑ «Cyclisme - Disparition - Décès de Maurice Quentin». Lequipe.fr, 20-04-2013. [Consulta: 25 abril 2013].
* ↑ «QUENTIN Maurice». [Consulta: 12 setembre 2023].
* ↑ «Palmarès de Maurice Quentin (Fra)». [Consulta: 12 setembre 2023].
# Matt Adler

Matt Adler és un actor estatunidenc, nascut el 8 de desembre del 1966 a San Fernando, Califòrnia. Va començar a ser conegut en les pel·lícules de la dècada dels '80: Dream a Little Dream, Teen Wolf i White Water Summer. Adler està casat amb Laura San Giacomo des del 2000. També és conegut per la seva interpretació a la pel·lícula El dia de demà (2004)
# Mathons

Mathons és un municipi francès situat al departament de l'Alt Marne i a la regió del Gran Est. L'any 2007 tenia 57 habitants.

## Demografia
### Població

El 2007 la població de fet de Mathons era de 57 persones. Hi havia 24 famílies de les quals 8 eren unipersonals (4 homes vivint sols i 4 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 30 habitatges, 27 eren l'habitatge principal de la família, 1 era una segona residència i 2 estaven desocupats. 28 eren cases i 2 eren apartaments. Dels 27 habitatges principals, 18 estaven ocupats pels seus propietaris, 8 estaven llogats i ocupats pels llogaters i 1 estava cedit a títol gratuït; 1 tenia dues cambres, 2 en tenien tres, 9 en tenien quatre i 15 en tenien cinc o més. 20 habitatges disposaven pel capbaix d'una plaça de pàrquing. A 14 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Mathons el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 4 |
| 0 | 60 a 64 | 4 |
| 4 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 8 |
| 0 | 10 a 14 | 0 |
| 0 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 33 persones, 27 eren actives i 6 eren inactives. De les 27 persones actives 23 estaven ocupades (14 homes i 9 dones) i 4 estaven aturades (2 homes i 2 dones). De les 6 persones inactives 2 estaven jubilades, 1 estava estudiant i 3 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa extractiva i 1 d'una empresa de construcció.
L'únic servei als particulars que hi havia el 2009 era un guixaire pintor.
L'any 2000 a Mathons hi havia 3 explotacions agrícoles que ocupaven un total de 618 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Mathons a l'INSEE.
* Évolution et structure de la population Fitxa amb el detall de dades de Mathons a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Mazepin

Mazepin - Мазепин (rus) - és un poble (un khútor) de l'óblast de Bélgorod, a Rússia. El 2010 tenia 41 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Merla roquera de ventre castany

La merla roquera de ventre castany (Monticola rufiventris) és una espècie d'ocell de la família dels muscicàpids (Muscicapidae). Es troba a les regions septentrionals del subcontinent indi i parts del sud-est d'Àsia. El seu hàbitat natural són els boscos temperats. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «merla roquera de ventre castany». Diccionari dels ocells del món. TERMCAT. [Consulta: 13 juliol 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 709. ISBN 978-84-16728-37-4.
* ↑ BirdLife International. «Chestnut-bellied Rock-thrush. Monticola rufiventris» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 13 juliol 2022].
# Metar

Metar (en hebreu, מיתר) és un consell local situat en la part més septentrional del Nègueb que forma part del districte del Sud d'Israel. Metar es troba a 15 km al nord-est de Beerxeba, a la carretera Beerxeba-Hebron. Immediatament al nord, a dos quilòmetres, hi ha la frontera amb Palestina.
El poble fou fundat el 1980, i les primeres cases van ser construïdes el 1984. La majoria d'edificacions són cases unifamiliars i el nivell sociocultural dels habitants és dels més alts del país. Metar, com Lehavim i Ómer, funciona com a ciutat satèl·lit de Beerxeba.
Al voltant de la ciutat hi ha plantats alguns boscos que es compten entre els més extensos d'Israel, com ara el bosc de Lahav i el de Yatir.
# Mi marido tiene familia

Mi marido tiene familia és una telenovel·la mexicana creada per Héctor Forero López i Pablo Ferrer García-Travesí i produïda per Juan Osorio per Televisa, basat en la sèrie My Husband Got a Family, escrit per Park Ji-eun i produïda per KBS. It premiered on June 5, 2017. La sèrie gira al voltant de Robert Cooper (Daniel Arenas), un metge que va ser adoptat per una família nord-americana de Colòmbia, però vol saber qui són els seus pares biològics són, a la seva esposa Julieta Aguilar (Zuria Vega) serà l'encarregat d'ajudar a trobar la seva família, però se sent la por de no ser acceptat per ells.
La sèrie compta amb un gran elenc, incloent Zuria Vega, Daniel Arenas, Diana Bracho i Silvia Pinal com papers protagonistes.

## Trama

Julieta i Robert tenir la relació perfecta: cada un té el seu treball, comparteixen els seus somnis i estan a punt per casar-se aviat. Per a ells, el secret rau en dos punts: la comunicació i el fet que la família adoptiva de Juan Pablo viu en un altre país, estalviant els problemes de tractar amb la família política. No obstant això, el destí ha preparat una sorpresa quan han de traslladar-se a un apartament en una zona modesta d'Oaxaca.

## Elenc

* Zuria Vega com Julieta Aguilar
* Daniel Arenas com Robert Cooper / Juan Pablo
* Diana Bracho com Blanca Gómez de Córcega
* Silvia Pinal com Imelda Sierra de Córcega
* Rafael Inclán com Eugenio Córcega
* Luz María Jerez comBelén Gómez
* René Casados com Audifaz Córcega
* Olivia Bucio com Catalina Rivera
* Lola Merino com Ana Romano
* Regina Orozco com Amalia Gómez
* Gaby Platas com Amapola Casteñeda
* Laura Vignati com Daniela Córcega
* Jessica Coch com Marisol Córcega
* Ignacio Casano com Hugo Aguilar
* José Pablo Minor com Gabriel Musi
* Federico Ayos com Bruno Aguilar
* Jade Fraser com Linda Córcega
* Emilio Osorio com Aristóteles Córcega
* Marco Muñoz com Tulio Córcega
* Juan Vidal com Julián Guerra
* Isabella Tena com Frida Meneses
* Paola Toyos com Begoña Bustamante
* Marcos Montero com Ignacio Meneses
* Bárbara Islas com Diana Mejía
* Luis Gerardo Cuburu com Octavio
* Latin Lover com Enzo
* Yahir com Xavi Galán

## Referències

* ↑ «Estreno telenovela "Mi marido tiene familia"» (en castellà). [Consulta: 6 juny 2017].
* ↑ «¡Es oficial! Ya sabemos cuándo se estrenará 'Mi Marido tiene Familia'» (en castellà). Televisa. [Consulta: 9 abril 2017].
* ↑ «Yahir se integra a 'Mi marido tiene familia'» (en castellà). Arxivat de l'original el 2 de març 2021. [Consulta: 16 maig 2017].
# Mi país imaginario

Mi país imaginario és una pel·lícula documental franco-xilena dirigida per Patricio Guzmán, estrenada el 2022.
El seu tema són les protestes a Xile de 2019 i les seves conseqüències.

## Sinopsi

Les manifestacions comencen arran de l'augment de 30 pesos del bitllet del metro. Patricio Guzmán entrevista els participants en aquestes manifestacions, que testimonien la gran precarietat d'una part de la població xilena, en particular les mares solteres i els indígenes. Recorda la seva joventut, l'època de la presidència de Salvador Allende després del cop d'estat d'Augusto Pinochet.
Diverses persones testimonien la violència de la repressió policial, que també va apuntar a fotògrafs o socorrisets que ajudaven els ferits. Diverses persones van ser mutilades, per exemple en perdre un ull. Malgrat aquesta repressió, les manifestacions continuen i finalment els manifestants aconsegueixen una revisió de la Constitució. Patricio Guzmán entrevista membres de l'assemblea constituent.

## Recepció

A França, el lloc Allociné ofereix una mitjana de 3,5 sobre 5, després d'enumerar 17 ressenyes de premsa.

## Taquilla

Per al seu primer dia de funcionament a França, Mi país imaginario va vendre 1.712 entrades, incloses 662 en previsualització, per a 51 impressions. La pel·lícula ocupa el cinquè lloc a la taquilla de noves estrenes darrere de L'école est à nous (22.269) i per davant de Bowling Saturn (1.356).

## Distincions

Fou seleccionada a les sessions especials del 75è Festival Internacional de Cinema de Canes i a la secció TIFF Docs del Festival Internacional de Cinema de Toronto.

## Referències

* ↑ Jacques Mandelbaum. «« Mon pays imaginaire » : Patricio Guzman capte le vent démocratique soufflant sur le Chili». Le Monde, 26-10-2022. [Consulta: 26 octubre 2022].
* ↑ Luc Chessel. ««Mon pays imaginaire», le chaud Chili de Patricio Guzmán». Libération, 25-10-2022. [Consulta: 26 octubre 2022].
* ↑ Marie Bélœil. «“Mon pays imaginaire”, ou le rêve évanoui d’un autre Chili». Courrier international, 26-10-2022. [Consulta: 26 octubre 2022].
* ↑ «Mon pays imaginaire» (en francès). Allociné. [Consulta: 26 octubre 2022].
* ↑ Vincent Formica. «Box-office : Plancha avec Franck Dubosc en tête du 1er jour France». Allociné, 26-10-2022. [Consulta: 7 novembre 2022].

## Enllaços externs

* Tràiler promocional a YouTube
# Petreto-Bicchisano

Petreto-Bicchisano (en cors Pitretu è Bicchisgià) és un municipi francès, situat a la regió de Còrsega, al departament de Còrsega del Sud. L'any 2004 tenia 549 habitants.

## Demografia

Evolució demogràfica :
| 1954 | 1962 | 1968 | 1975 | 1982 | 1990 | 1999 |
| 788 | 747 | 659 | 643 | 585 | 549 | 559 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Fieschi Toussaint | | |
| 2008- | Nicolaï Jacques | | |

## Personatges il·lustres

* René Tomasini (1919-1983) polític
* Paulin Colonna d'Istria (1905-1982) militar
# Platja del Portitxol

La platja del Portitxol és una platja del municipi de l'Escala (Alt Empordà). De 245 metres de llargada i 3.224 m² de superfície de sorra fina, s'hi pot accedir des del passeig marítim d'Empúries, just a tocar de l'accés al Museu d’Arqueologia de Catalunya-Empúries. A la dreta de la platja hi ha l'arc del Portitxol, una curiosa formació de les roques. Al seu darrere hi ha l'històric Hostal Empúries, on s'hi han rodat pel·lícules, com Menú degustació, de Roger Gual, el 2013.

## Referències

* ↑ «Portitxol». Web oficial de Turisme de l'Escala-Empúries.
* ↑ «Hostal Empúries». Inventari del Patrimoni Arquitectònic de Catalunya. Generalitat de Catalunya.
* ↑ «La pel·lícula Menú Degustació gravada a l'Escala s'estrena als EUA». Canal 10 Empordà, 21-03-2014.
# Peter Mennin

Peter Mennin (Erie, 17 de maig de 1923 - Nova York, 17 de juny de 1983) va ser un destacat compositor, professor i administrador estatunidenc.
El 1958 va ser nomenat director del "Conservatori Peabody" de Baltimore i el 1962 va esdevenir president de la Juilliard School, càrrec que va ocupar fins a la seva mort el 1983. Sota la seva direcció, Juilliard es va traslladar de l'avinguda Claremont a la seva ubicació actual al Lincoln Center. Mennin és responsable de la incorporació de departaments de teatre i dansa a Juilliard. També va iniciar el programa de classes magistrals i va portar molts artistes a ensenyar, incloent Maria Callas, Pierre Fournier i altres.

## Biografia

Fill talentós musicalment d'immigrants italians que es va establir a Erie, Mennin va començar la seva primera obra orquestral als onze anys i va completar la seva primera simfonia (de les nou que acabaria escrivint) abans del seu 19è aniversari. Va començar els seus estudis al Conservatori d'Oberlin amb Normand Lockwood quan tenia 16 anys, però va marxar el 1941 per unir-se a la Força Aèria de l'Exèrcit dels Estats Units. Va continuar els seus estudis amb Howard Hansona l'"Eastman School of Music", on va obtenir el BA i el màster el 1945. La seva tercera simfonia, la va acabar el dia que va complir els 23 anys i va escriure inicialment per als seus requisits de doctorat a Eastman, immediatament el va catapultar al protagonisme musical. L'obra va ser interpretada per la Filharmònica de Nova York l'any següent i va dirigir el nomenament de Mennin a la facultat de composició de la Juilliard School. Va guanyar el Premi Pulitzer el 1950. El doctor Mennin va dirigir el primer intercanvi artístic amb la Unió Soviètica el 1958, on va passar sis setmanes. Va rebre dues beques Guggenheim per a la composició musical, el 1949 i el 1957.
Mennin va escriure nou simfonies, diversos concerts i nombroses obres per a banda de música, cor i altres conjunts. El seu estil es va tornar més cromàtic i astringent amb el temps, però sempre va ser essencialment tonal, basant-se en gran manera en la polifonia. El seu treball va rebre una atenció renovada a l'era dels CD; totes les seves simfonies han estat enregistrades, a excepció de les dues primeres simfonies, que han estat retirades. Juilliard atorga un premi anual Peter Mennin a l'objectiu i lideratge musical destacats.
Entre els seus estudiants destacats hi ha Van Cliburn, Jacob Druckman, Richard Danielpour, Karl Korte, Charles L. Bestor, Jack Behrens, Robert Nagel i Claire Polin.

## Referències

* Walter Simmons: Veus de pedra i acer: la música de William Schuman, Vincent Persichetti i Peter Mennin. Lanham, MD. Scarecrow Press, 2011 ISBN 978-0-8108-5748-3.

## Enllaços externs

* Art of the States: Peter Mennin
* Peter Mennin's page at Carl Fischer
* Petermennin.com
* «Llista d'obres de Mennin al web de Carl Fischer». Arxivat de l'original el 18 gener 2013. [Consulta: 21 febrer 2009].